Близнаци во митологијата

Близнаци во митологијата — се појавуваат во многу култури низ светот, при што во некои тие се сметаат за злокобни, а во други се верува дека носат среќа. Близнаците во митологијата често се претставени како две половини од истата целина, делејќи врска подлабока од онаа на обичните браќа и сестри, или пак се сметаат за жестоки соперници. Тие можат да се сметаат за претстави на дуалистичкиот поглед на светот. Тие можат да претставуваат друг аспект од личноста, вид двојник или сенка.

Близнаците често се прикажуваат со посебни моќи. Ова се однесува и на смртните и на бесмртните парови близнаци и често е поврзано со моќта над времето. Близнаците во митологијата исто така често делат длабоки врски. Во старогрчката митологија, Кастор и Полукс делат врска толку силна што кога смртниот Кастор умира, Полукс се откажува од половина од својата бесмртност за да биде со својот брат. Кастор и Полукс се браќа близнаци Диоскури, а нивната мајка била Леда, суштество кое било заведено од Зевс преправен во лебед. Иако браќата биле близнаци, тие имале различни татковци. Овој феномен бил многу честа интерпретација на раѓањата на близнаците во различни митолошки култури. Таткото на Кастор бил Тиндареј, кралот на Спарта (оттука и смртната форма). Полукс бил син на Зевс (полубог). Се верувало дека овие браќа биле родени од јајце заедно со сестрата Елена и Клитемнестра. Ова телеолошки објаснува зошто нивното соѕвездие, Диоскури или Близнаци, се гледа само во текот на една половина од годината, бидејќи близнаците го делат своето време помеѓу подземјето и планината Олимп. Во една абориџинска приказна, истото соѕвездие ги претставува гуштерите близнаци кои ги создале растенијата и животните и ги спасиле жените од зли духови. Друг пример за силната врска што ја делат близнаците се близнаците Ибеџи од африканската митологија. Близнаците Ибеџи се сметаат за една душа споделена меѓу две тела. Ако еден од близнаците умре, родителите потоа создаваат кукла што го прикажува телото на починатото дете, така што душата на починатиот може да остане недопрена за живиот близнак. Без создавањето на куклата, живиот близнак е речиси предодреден за смрт бидејќи се верува дека му недостасува половина од душата. Близнаците во митологијата често се поврзуваат со лекување. Тие исто така често се надарени со способност за гатање или увид во иднината.

Божествените близнаци во митологијата често се сметаат за еден бог. Боговите Фери не се одвоени ентитети, туку се обединети во еден центар. Божествените близнаци претставуваат поларитет во светот. Овој поларитет може да биде голем или мал, а понекогаш може да биде и во форма на опозиција. Близнаците често се сметаат за соперници или противници.

 Според културата 

 Африка 

 Египетска митологија 

 Нут и Геб, дуалистички близнаци. Бог на Земјата (Геб) и божица на небото (Нут).
 Озирис - близнак и сопруг на Изида. Господар на подземјето. Првороден од Геб и Нут. Еден од најважните богови во антички Египет.
 Изида - ќерка на Геб и Нут; близначка на Озирис.
 Аусар - (исто така познат кај Македонците како Озирис) близнак на Сет. Сет го измамил својот брат на банкет што го организирал за да му го одземе животот.

 Западноафриканска митологија 

 Маву-Лиса - Близнаци кои ги претставувале месечината и сонцето, соодветно. од културата на Еве-Фон.
 Јемаџа - Мајка на целиот живот на земјата. Култура на Јоруба.
 Аганџу - Близнак и сопруг на Јемаја.
 Ибеџи - Близнаци на радоста и среќата. Деца на Шанго и Ошун.

 Индијанска митологија 

 Глускап и Малсумис - Културен херој и негов злобен брат близнак во митологијата на народот Вабанаки.
 Хагвехдију и Хагвехдаетга - Синови на ирокеската божица на небото Атахенсик или на нејзината ќерка Текаверахква.
 Асџана Надлее и Јолкаи Естсан - божици бо митологијата на  народот Навахо.
 Убиец на чудовишта и Роден за вода - херојски близнаци во митологијата на Навахо.
 Џукиху и Јуракан - близнаци и синови на Атабекс (Мајка Природа), персонификации на Редот и Хаосот, соодветно; од народот Таино Аравак кој некогаш се протегал од Јужна Америка преку Карибите до Флорида во САД.From the Oral history of the Taino Arawak Nation, as told to me by a member of the Nation, "Makanaxeiti"
 Хун-апу и Иксбаланке, мајанските херои близнаци - ги победиле седумте ара-маа
 Кетцалкоатл и Ксолотл (или Тескатлипока)
 Ксочипили и Ксочикецал - Бог и божица на сексот, убавината и љубовта.
 Кокомахт и Бахотахл - Добри и зли сили во природата.

 Античка месопотамска религија 

 Иштар и Уту.

 Грчка и римска митологија 
 Божествени близнаци 
 Аполон и Артемида - бог и божица, деца на Зевс и Лето.
 Хипнос и Танатос - Синови на Никс
 Деспоина и Арион - божица и бесмртен коњ, деца на Деметра и Посејдон.
 Палици - сицилијански хтонски божества во грчката и римската митологија.
 Еден божествен, еден смртен близнак
 Херакле и Ификле - Иако нивната мајка била Алкмена, Херкулес бил син на Зевс, а Ификле бил син на Амфитрион.
 Кастор и Полукс, познати како Диоскури - Иако нивната мајка била Леда, Кастор бил смртен син на Тиндареј, кралот на Спарта, додека Полукс бил божествениот син на Зевс.
 Елена и Клитемнестра - сестри на Диоскурите, тие биле ќерки на Леда од Зевс и Тиндареј, соодветно.
 Деца на бог или нимфа и смртник
 Бел и Агенор - синови на Посејдон и Либија.
 Египт и Данај - синови на Бел и Ахирое, најада и ќерка на Нил.
 Еол и Беот - синови на Посејдон и Арне.
 Ликаст и Пархасиј - синови на Арес и Филонома, ќерка на Никтим од Аркадија.
 Амфион и Зет - синови на Зевс од Антиопа.
 Кентаур и Лапитес - Синови на Иксион и Нефеле или на Аполон и Стилбе.
 Пелија и Нелеј - синови на Посејдон и Тира.
 Ромул и Рем - централни ликови од митот за основањето на Рим. Синови на Реа Силвија од богот Марс или од полубогот Херкулес.
 Еврит и Ктеат - синови на Молион, или од Актор или од Посејдон.
 Аскалаф и Иалмен - Синови на Арес и Астиоха, Аргонаути кои учествувале во Тројанската војна.
 Смртници
 Библис и Каунус - Деца на кралот Милет и Трагасија (или Цијанеја).
 Клеобис и Битон - Синови на свештеничката Хера во Аргос.
 Крис и Панопеј - синови на Фокус и Астеродија.
 Јасус и Пелазг - Синови на Форонеј или Триопа.
 Проет и Акрисиј - Ривалски близнаци, синови на Абас и Аглаја (или Окалеја).
 Порфирион и Птој - синови на Атамас и Темисто.
 Тесал и Алкимен - Синови на Јасон и Медеја.
 Терафона и Тероника - ќерки на Дексамен, сопруги на Еврит и Ктеат.
 Тоас и Евенј - синови на Јасон и Хипсипила.
 Касандра и Хелен - Деца на кралот Пријам и кралицата Хекуба од Троја со пророчки моќи.
 Прокле и Евристен - пра-пра-правнуци на Херакле, синови на Аристодем и Аргија.
 Сизиф и Салмонеј - соперници кои го налутиле Зевс со нивната измама и надменост. Синови на кралот Еол Тесалиски и Енарета.

 Нордиска митологија 

 Фрејр и Фрејја - Бог и божица, деца на Нјорд.
 Балдр и Ходр - „Сјаечкиот“ и „Слепиот Бог“, синови на Один и Фриг.
 Моди и Магни - Храброст и Сила. Иако не се Близнаци во секој Извор, тие често се појавуваат во пар. Во некои итерации, тие се синови близнаци на Тор и Сиф.
 Зигмунд и Сигни - ликови од  Фелсунгашката сага, деца на кралот Фелсунг.

 Хиндуизам 

 Ашвините - Синови на богот на сонцето, Сурија. Претставуваат дуалности во форма на градење и уништување.
 Дриштадјумна и Драупади - митски фигури од Махабхарата.
 Коти и Ченаја - близнаци и херои
 Јама и Јами - Бог и божица на смртта.
 Крипа и Крипи - Фигури од Махабхарата.
 Лава и Куша - Синови на Рама и Сита.
 Накула и Сахадева - Синови на Панду и последните родени од Пандавите.
 Лакшмана и Шатругна - Синови на Дашарата и Сумитра.
 Индра и Агни - идентични 
 Нала и Нила - митски фигури од Рамајана.

 Еврејска митологија 

 Јаков и Исав - синови на Исак и Ревека. Тие претставувале два народа.
 Фарес и Зера - синови на Јуда и Тамара.

 Христијанска митологија 

 Апостолот Тома и неговиот неименуван брат близнак.

 Зороастриска митологија 

 Ахура Мазда и Ариман - Близнаци на спротивставени сили: доброто и злото.

 Осетиска митологија 

 Ахшар и Ахсартаг - главните ликови и предци на Нартската сага.

 Афро-карипски космологии 

 Мараса Жумо - Божествените близнаци во Вуду.
 Ибеџи - Близнаци на радоста и среќата. Деца на Шанго (или Санго) и Ошун.

 Источноазиски митологии 

 Изанаги и Изанами - Бог и божица, создавачи на јапонските острови.
 Фуџин и Раиџин - браќа близнаци, богови на ветерот и на молњата/грмотевикот, соодветно.

 Наводи 

 Избрана литература 



 "Ahura Mazda (Ohrmazd) and Ahriman." New Catholic Encyclopedia. . Encyclopedia.com.12 Dec. 2018 <https://www.encyclopedia.com>.
 "ISIS." Egyptian Mythology for Smart People, egyptianmythology.org/gods-and-goddesses/isis/.
 Lewin, Vivienne. Twin Enigma. Karnac Books, 2017.
 Myers, Bethany. "Southern Illinois University Carbondale OpenSIUC." Southern Illinois University Carbondale OpenSIUC, 2002, opensiuc.lib.siu.edu/cgi/viewcontent.cgi?referer=https://www.google.com/&httpsredir=1&article=1005&context=uhp_theses.
 Voth, Grant, et al., directors. The Beauty of African Mythology. Welcome to Virginia Commonwealth University | Kanopy, 2015, vcu.kanopy.com/s?query=african+mythology.

 За понатамошно читање 
 Carvalho, Sílvia Maria Schmuziger de; Ralle, Elena (traducteur). "Soleil et Lune: les jumeaux mythiques et le caractère tricheur". In: Les grandes figures religieuses: fonctionnement pratique et symbolique dans l'Antiquité. Actes du Colloque international (Besançon, 25-26 avril 1984) Besançon: Université de Franche-Comté, 1986. pp. 159-164. (Annales littéraires de l'Université de Besançon, 329) [www.persee.fr/doc/ista_0000-0000_1986_act_329_1_1673]
 Hankoff L. D. (1977). "Why the healing gods are twins". In: The Yale journal of biology and medicine 50(3): 307–319.
 Harris, James Rendel. The Cult of the Heavenly Twins. Cambridge: University Press. 1906.
 Rachewiltz, B., Parisi, P., & Castellani, V. (1976). "Twins in Myth". In: Acta Geneticae Medicae Et Gemellologiae, 25(1): 17-19. 

Категорија:Митологија
Категорија:Близнаци